**Kúpna zmluva**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako „**zákon o verejnom obstarávaní**“)

(ďalej len „**zmluva**“)

medzi zmluvnými stranami:

**Predávajúci:**

Názov: **..................................................**

Sídlo: **..................................................**

IČO: **..................................................**

DIČ: **..................................................**

Zastúpený: **..................................................**

Bankové spojenie: **..................................................**

Číslo účtu (IBAN): **..................................................**

Kontaktná osoba: **..................................................**

Telefón: **..................................................**

E-mail: **..................................................**

(ďalej v texte tiež ako „**predávajúci**“)

a

**Kupujúci:**

Názov: Národné centrum zdravotníckych informácií

Sídlo: Lazaretská 2423/26, 811 09 Bratislava

IČO: 00165387

DIČ: 2020830119​

Zastúpený: Mgr. Pavol Vršanský, riaditeľ

Bankové spojenie: Štátna pokladnica

Číslo účtu (IBAN): SK24 8180 0000 0070 0018 5166

Kontaktná osoba: **..................................................**

Telefón: **..................................................**

E-mail:  **..................................................**

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe výsledku zadávania nadlimitnej zákazky v rámci dynamického nákupného systému „IKT pre potreby NCZI“, ktoré bolo vyhlásené dňa xx.yy.2024 prostredníctvom systému Josephine ako Výzva č. 49, predmetom ktorého boli „Informačné systémy a servery“.
2. Predávajúci sa zaväzuje za podmienok dohodnutých v tejto zmluve, oznámení o vyhlásení verejného obstarávania a v súťažných podkladoch verejného obstarávania dodať pre kupujúceho tovar v zmysle Prílohy č. 2 vrátane súvisiacich služieb inštalácie, konfigurácie, a servisnej podpory.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu serverovú infraštruktúru v požadovanom množstve jednotlivých položiek bližšie špecifikovaných v Prílohe č. 2 zmluvy (ďalej v texte tiež ako „**predmet kúpy**“ alebo „**tovar**) vrátane poskytnutia súvisiacich služieb a todoprava na miesto plnenia, vyloženie tovaru v mieste plnenia, montáž, inštalácia a nastavenie dodaných zariadení v mieste plnenia a poskytovanie servisnej podpory. Príloha č. 2 tvorí neoddeliteľnú súčasť tejto zmluvy.
2. Predávajúci sa zaväzuje za podmienok dohodnutých v tejto zmluve, výzve na predkladanie ponúk a v súťažných podkladoch verejného obstarávania dodať pre kupujúceho tovar v zmysle Prílohy č. 2 a kupujúci sa zaväzuje za dodaný tovar zaplatiť kúpnu cenu.

**Článok III.**

**Dodacie podmienky, termín, miesto plnenia**

1. Predávajúci sa počas trvania zmluvy zaväzuje dodať kupujúcemu predmet kúpy podľa čl. II tejto zmluvy vrátane nakládky, dopravy a vykládky tovaru na určené miesto plnenia najneskôr do deviatich (9) týždňov odo dňa nadobudnutia účinnosti tejto zmluvy. Predávajúci zabezpečí dodávku, nakládku, dopravu a vykládku predmetu kúpy podľa čl. II tejto zmluvy do priestoru v mieste plnenia určeného kupujúcim podľa bodu 5. tohto článku zmluvy. Dokladom o dodávke, nakládke, doprave a vykládke bude preberací protokol odsúhlasený a podpísaný zodpovednými zástupcami oboch zmluvných strán podľa bodu 9. tohto článku zmluvy.
2. Realizáciu inštalácie predmetu kúpy podľa čl. II tejto zmluvy vykoná predávajúci do ôsmich (8) týždňov od podpísania preberacieho protokolu podľa bodu 1. tohto článku zmluvy v mieste plnenia podľa bodu 5. tohto článku zmluvy. Dokladom o realizácii inštalácie bude akceptačný protokol o vykonaní inštalácie, ktorý odsúhlasia a podpíšu zodpovední zástupcovia oboch zmluvných strán podľa bodu 9. tohto článku zmluvy.
3. Poskytovanie služieb servisnej podpory k predmetu kúpy podľa čl. II tejto zmluvy sa predávajúci zaväzuje poskytovať spôsobom a v rozsahu uvedenom v prílohe č. 2 k tejto zmluve odo dňa aktivovania servisnej podpory v trvaní 3 roky (36 mesiacov).
4. Uvedený termín plnenia podľa bodov 1. až 3. tohto článku zmluvy je možné zmeniť len po vzájomnej písomnej dohode obidvoch zmluvných strán.
5. Predávajúci je povinný predmet kúpy definovaný v čl. II zmluvy kupujúcemu dodať v mieste plnenia zmluvy, ktorým sú priestory datacentra na adrese Kopčianska 92, 851 01 Bratislava, alebo na miesto, ktoré kupujúci oznámi predávajúcemu vopred elektronicky.
6. Predmet zmluvy sa považuje za dodaný podpísaním preberacieho protokolu podľa bodu 1. tohto článku zmluvy a zároveň protokolu o vykonaní inštalácie podľa bodu 2. tohto článku zmluvy (ďalej spolu aj ako „protokoly“). Predpokladom podpísania preberacieho protokolu a protokolu o vykonaní inštalácie predmetu kúpy je jeho inštalácia a konfigurácia v zmysle Prílohy č. 2, resp. predvedenie funkčnosti a zaškolenie.
7. Predávajúci protokolárne odovzdá predmet kúpy poverenému zástupcovi kupujúceho protokolmi. Ak kupujúci písomne nepotvrdí v protokoloch prevzatie predmetu kúpy do 3 pracovných dní od ich odovzdania, považujú sa protokoly za podpísané kupujúcim, predmet kúpy sa považujú za riadne a včas odovzdaný a predávajúci je oprávnený vystaviť faktúru.
8. Zodpovedným zástupcom kupujúceho na prevzatie predmetu kúpy a na podpísanie protokolov je ........................., tel.: ........................., email: .......................... *(doplniť meno, priezvisko a kontakt zástupcu kupujúceho pred podpisom zmluvy).* Zodpovedným zástupcom predávajúceho na odovzdanie predmetu kúpy a na podpísanie protokolov je .........................; email: ......................... tel.: .......................... *(doplniť meno, priezvisko a kontakt zástupcu predávajúceho pred podpisom zmluvy).* Protokoly sa vyhotovia v troch origináloch a budú tvoriť prílohu faktúry (daňového dokladu).
9. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana.
10. V prípade omeškania predávajúceho s povinnosťou dodať predmet kúpy v termíne v zmysle bodu 1. tohto článku je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nedodaného tovaru za každý aj začatý deň omeškania, pričom právo Kupujúceho na náhradu škody nie je dotknuté.
11. Ak predávajúci nedodá kupujúcemu tovar v dohodnutej lehote podľa bodu 1. tohto článku tejto zmluvy a s dodaním tovaru mešká o viac ako 15 dní, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
12. V prípade omeškania predávajúceho s povinnosťou realizácie inštalácie predmetu kúpy v termíne v zmysle bodu 2. tohto článku je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nenainštalovaného tovaru za každý aj začatý deň omeškania, pričom právo Kupujúceho na náhradu škody nie je dotknuté.
13. Ak predávajúci nevykoná realizáciu inštalácie tovaru v dohodnutej lehote podľa bodu 2. tohto článku tejto zmluvy a s realizáciu inštalácie tovaru mešká o viac ako 15 dní, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
14. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru deklarovaného predávajúcim pri podpise tejto zmluvy. Kupujúci je oprávnený pri nesplnení špecifikácie, ceny alebo počtu produktov podľa Prílohy č. 2 tejto zmluvy odmietnuť prevzatie dodávky, až do úplnej nápravy predávajúcim, o čom musí byť vyhotovený písomný záznam.
15. Vlastnícke právo k predmetu kúpy prechádza na kupujúceho dňom podpísania protokolu o vykonaní inštalácie. Týmto okamihom prechádza na kupujúceho aj nebezpečenstvo škody na predmete kúpy.
16. Kupujúcemu vzniká právo užívať predmet kúpy v súlade s touto zmluvou dňom podpísania protokolu o vykonaní inštalácie, ak sa zmluvné strany výslovne nedohodnú inak.
17. Predávajúci sa zaväzuje, že realizáciu inštalácie predmetu kúpy podľa čl. II tejto zmluvy bude zabezpečovať certifikovaná osoba oprávnená zabezpečovať montáž, inštaláciu a nastavenie Serveru Typ 1 a Serveru Typ 2 a certifikovaná osoba oprávnená zabezpečovať inštaláciu a nastavenie softvérového nástroja pre centrálnu správu infraštruktúry. Platný certifikát vydaný výrobcom alebo producentom, resp. osobou, ktorá je oprávnená tento certifikát vydávať alebo iný ekvivalentný doklad preukazujúci skutočnosti podľa tohto článku zmluvy pre dodávaný Server Typ 1 tvorí prílohu č. 4 k tejto zmluve, pre dodávaný Server Typ 2 tvorí prílohu č. 5 k tejto zmluve a pre dodávaný softvérový nástroj pre centrálnu správu infraštruktúry tvorí prílohu č. 6 k tejto zmluve.

**Článok IV.**

**Kúpna cena, platobné podmienky**

1. Jednotkové ceny uvedené v Prílohe č. 1 zmluvy sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že jednotlivé ceny predmetu kúpy sú maximálne a predávajúci nemá právo ich jednostranne zvyšovať.
3. Kúpna cena je dohodnutá vrátane obalov, balenia, dopravy tovaru a ostatných nákladov predávajúceho v súvislosti s touto zmluvou vrátane služieb súvisiacich s plnením a dodaním predmetu kúpy.
4. Maximálna cena za dodanie predmetu zmluvy bude daná súčtom súčinov jednotkových cien jednotlivých položiek a ich skutočných množstiev.

Cena bez DPH *[doplní sa pred podpisom zmluvy na základe výsledku verejného obstarávania]*

DPH 20% *[doplní sa pred podpisom zmluvy na základe výsledku verejného obstarávania]*

Cena s DPH *[doplní sa pred podpisom zmluvy na základe výsledku verejného obstarávania]*

1. Kupujúci uhradí predávajúcemu kúpnu cenu po riadnom dodaní tovaru formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe faktúry, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
3. V prípade, že sa v priebehu plnenia zmluvy z neplatiteľa DPH stane predávajúci platiteľ DPH a naopak, cena za predmet zmluvy sa z tohto dôvodu nebude meniť.
4. V prípade zmeny výšky sadzby DPH všeobecne záväzným právnym predpisom, bude cena upravená formou písomného dodatku k tejto zmluve.
5. Predávajúcemu nevznikne nárok na úhradu akýchkoľvek dodatočných nákladov, ktoré nie sú započítané do ceny predmetu zmluvy. Cena za predmet zmluvy zohľadňuje primerané, preukázateľné náklady predávajúceho.
6. V prípade omeškania kupujúceho so zaplatením ceny podľa tejto zmluvy, je predávajúci oprávnený požadovať zaplatenie úrokov z omeškania, ktoré je predávajúci oprávnený kupujúcemu účtovať v sadzbe stanovenej všeobecne záväznými právnymi predpismi platnými a účinnými na území Slovenskej republiky v čase vyúčtovania úrokov z omeškania.
7. Zmluvné strany sa dohodli, že predávajúci nie je oprávnený postúpiť akékoľvek pohľadávky voči kupujúcemu vyplývajúce z tejto zmluvy na tretiu osobu bez predchádzajúceho písomného súhlasu Kupujúceho. Právny úkon, na základe ktorého predávajúci postúpi svoju pohľadávku voči kupujúcemu na tretiu osobu bez predchádzajúceho písomného súhlasu kupujúceho, je podľa § 39 Občianskeho zákonníka neplatný. Akýkoľvek súhlas je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.

**Článok V.**

 **Záruka a zodpovednosť za vady**

1. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
2. Vady spôsobené neodborným zásahom alebo hrubou nedbalosťou, prirodzené opotrebovanie predmetu zmluvy a vady spôsobené nedodržaním prevádzkových a obslužných návodov, nie sú predmetom záruky a bezplatného servisu.
3. Zmluvné strany sa dohodli, že záruka na predmet zmluvy- záručná doba je v dĺžke 36 mesiacoch a začína plynúť odo dňa podpísania protokolu o vykonaní inštalácie.
4. Kupujúci má právo reklamovať vadný tovar kedykoľvek počas záručnej doby. Reklamácia musí byť písomná. V písomnej reklamácii kupujúci uvedie a popíše reklamované vady
a určí lehotu na odstránenie reklamovaných vád. Reklamované vady je predávajúci povinný odstrániť na vlastné náklady v lehote určenej kupujúcim, pokiaľ sa zmluvné strany nedohodnú inak. Záručný servis je predávajúcim garantovaný do 48 hodín po doručení reklamácie (písomnej, telefonickej alebo emailom), s výnimkou dní pracovného voľna a pracovného pokoja, v mieste uskutočnenia dodávky. Záručným servisom sa rozumie odstránenie vzniknutých porúch dodaného vybavenia, alebo jeho komponentov.
5. Záručný servis môže byť realizovaný výmenným spôsobom, pričom vadné komponenty budú do obnovenia ich prevádzkyschopnosti nahradené komponentmi výkonnostne a funkčne ekvivalentnými.
6. Reklamáciu zjavných vád tovaru uplatní kupujúci bezprostredne po ich zistení pri preberaní predmetu kúpy. V prípade, ak má predmet kúpy pri dodaní zjavné vady, kupujúci je oprávnený odmietnuť prevziať predmet kúpy. Pre tento prípad sa predávajúci zaväzuje nahradiť vadný predmet kúpy alebo jeho časť za bezvadný, a to najneskôr do 10 dní odo dňa odmietnutia prevzatia predmetu kúpy kupujúcim. O zistených vadách bude spísaný písomný protokol podpísaný obidvomi zmluvnými stranami.
7. Predávajúci vykoná záručnú opravu v rámci plynutia záručnej doby bezodplatne a bez nároku na úhradu akýchkoľvek nákladov predávajúceho s opravou.
8. Záručná doba sa predlžuje o dobu, počas ktorej predmet zmluvy v oprave.

**Článok VI.**

**Ukončenie zmluvy**

1. Táto zmluva zanikne uplynutím doby, na ktorú bola uzatvorená. Zmluvu je možné ukončiť písomnou dohodou zmluvných strán alebo písomným odstúpením od zmluvy niektorou zmluvnou stranou.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany Kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa článku III ods. 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok VIII.**

**Záverečné ustanovenie**

1. Zmluva sa vyhotovuje v troch rovnopisoch, pričom predávajúci obdrží jeden rovnopis a kupujúci dva rovnopisy.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov.
3. Táto zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv na stránke Úradu vlády Slovenskej republiky.
5. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
7. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.
8. Záväznou a neoddeliteľnou súčasťou zmluvy vo forme príloh sú:

Príloha č. 1: Cenník

Príloha č. 2: Špecifikácia predmetu kúpy

Príloha č. 3: Zoznam subdodávateľov

Príloha č. 4: Certifikát osoby oprávnenej zabezpečovať montáž, inštaláciu a nastavenie pre dodávaný Server Typ 1

Príloha č. 5: Certifikát osoby oprávnenej zabezpečovať montáž, inštaláciu a nastavenie pre dodávaný Server Typ 2

Príloha č. 6: Certifikát osoby oprávnenej zabezpečovať inštaláciu a nastavenie pre dodávaný softvérový nástroj pre centrálnu správu infraštruktúry

|  |  |  |
| --- | --- | --- |
| V ......................., dňa ....................... |  | V Bratislave, dňa ............................ |
|  |  |  |
| ............................................... |  | **Mgr. Pavol Vršanský** **riaditeľ****Národné centrum zdravotníckych informácií** |